als_Latn dik_Latn sag_Latn
Më në fund, Shqipëria ka dyqanet e saj zyrtare të “Versace Jeans”. Tani edhe shqiptarët mund të blejnë veshjet e markës së famshme ndërkombëtare në dy dyqane. Në mars, u hap dyqani i “Versace Jeans” në qendrën “Toptani”. Dje, më 5 prill, u përurua edhe dyqani më i ri i “Versace Jeans” në TEG.
Tema e eventit të organizuar nga “Anabel Concept & Production” u frymëzua nga dizenjot e famshme të koleksioneve të “Versace Jeans”, ku prej vitesh mbizotërojnë motivet tropikale, me gjethe dhe lule ekzotike që rriten në vende të nxehta.
Në fjalën e tij Sergio Pisana, menaxher i Versace Jeans për Evropën Lindore, shprehu entuziazmin për suksesin e Versace Jeans në Shqipëri, duke bërë të mundur që shqiptarët të vishen me stilin super shik të Versace-s edhe në përditshmëri.
“Versace Jeans është shprehja më “casual” dhe më e aksesueshme e ADN-së “Versace”, që i jep mundësi adhuruesve të Versace-s të vishen me stil modern edhe kur kalojnë “kohë me veten”, edhe në raste kur u duhet të jenë sportivë apo të kalojnë kohë me shoqërinë.
Marka njihet për stilin e mprehtë, qëndrimin rinor me një pavarësi të patrembur. Duke përfshirë xhinse, veshje të trikotuara, lëkurë dhe veshje për daljet e zakonshme, Versace Jeans sjell gjallërinë e Versace-s edhe në veshjen e përditshme.”
Mbrëmja mblodhi shumë të ftuar, mes të cilëve shumë njerëz të njohur të ekranit dhe biznesit, që kaluan disa orë argëtimi në shoqërinë e muzikës së DJ Miss Ilda dhe koktejleve tropikale, teksa shikonin të parët koleksionin mahnitës pranverë-verë 2017.
als_Latn als_Latn als_Latn als_Latn als_Latn als_Latn